**ОСНОВНО УЧИЛИЩЕ „ЛЮБЕН КАРАВЕЛОВ” – ГР. БУРГАС**

**гр. Б у р г а с****0879 56 50 88 - директор**

**ул. „Любен Каравелов” № 69 0879 56 50 77 – зам.-директор www.lkaravelov.net 0879 56 50 33 – канцелария**

**УТВЪРЖДАВАМ:**

**Пепа Марчева**

**Директор**

**П Л А Н**

**ЗА КВАЛИФИКАЦИОННАТА ДЕЙНОСТ**

**ЗА УЧЕБНАТА 2021-2022 ГОДИНА**

**НА ОСНОВНО УЧИЛИЩЕ „ЛЮБЕН КАРАВЕЛОВ“ – БУРГАС**

**I. СТРАТЕГИЯ**

Планираните квалификационни дейности на педагогическите специалисти са съобразени със стратегията на ОУ „Любен Каравелов“ за изграждане на образовани и социално ангажирани личности с формирани умения за пълноценна реализация. Тя проектира бъдещето на училището през следващата учебна година чрез оптимизиране на технологиите, методите, средствата и организацията на дейности в съответствие с приоритетите за развитието на образованието в Република България. Създават се условия за личностно израстване на учителите чрез формиране на ключови компетентности и способности за самоусъвършенстване, подкрепа на учителите в ЦОУД, както и условия за повишаване на квалификацията на непедагогическите специалисти.

**II. ЦЕЛИ**

1. Кариерно развитие на педагогическите специалисти.
2. Да се създадат условия за повишаване на квалификацията на педагогическите специалисти и да се мотивират за придобиване на ПКС и кредити.
3. Усъвършенстване на компетентностите с цел повишаване качеството и ефективността на образованието.
4. Повишаване на научната, педагогическата и методическата подготовка и мотивация за самоусъвършенстване на учителите.
5. Поддържане на европейско качество на образованието ориентирано не към запаметяване и възпроизвеждане, а към провокиране на творческото мислене на учениците, самостоятелност, формиране на умения за вземане на решения в практически ситуации.
6. Използване на иновативни методи на преподаване и ефективна система за вътрешно оценяване, които да стимулират учениците да покажат най-доброто от себе си и ги мотивират към усъвършенстване на ученето за постигане на конкретни резултати.

**III. ОСНОВНИ ЗАДАЧИ**

1. Повишаване квалификацията на педагогическите специалисти по отношение на новите нормативни документи - задълбочено запознаване, проучване и осмисляне на ЗПУО, ДОС и наредби.

**2.** Адаптиране на новите моменти в нормативната база към конкретните условия в училище, към потребностите и изискванията на ученици и родители.

**3.** Модернизиране на образователно-възпитателния процесчрез запознаване със съвременните тенденции в областта на образованието и прилагане на иновативни форми на преподаване, проверката и оценката на знанията на учениците.

**4.** Ефективна и целенасочена работа с родителите.

**5.** Обмяна на добри практики в Екипите за ключови компетентности.

**6.** Създаване на връзки и контакти между училището и другите структури на образователната система, с обществени организации и институции, отворени за проблемите на училището.

**7.** Вътрешната и външната квалификационна дейност да бъде ориентирана към следните аспекти:

**7.1.** Комуникация родители – учители.

**7.2.** Развитие на училищния екип.

**7.3.** Приемственост на учениците от начален към прогимназиален етап.

**7.4.** Изграждане на имидж на институцията и ритуализацията на училищния живот.

**7.5.** Диагностика на уменията на учениците за четене и писане в начален етап.

**7.6.** Наставничеството - „Учители обучават учители“ да продължи на ротационен принцип за обогатяване на опита на младите колеги по отношение стиловете на преподаване, за приобщаване на новоназначени учители, за работа с електронни софтуерни продукти.

**8.** Мотивиране на учителите в училище за участие в квалификационни форми**.**

**IV. ОЧАКВАНИ РЕЗУЛТАТИ ОТ ПЛАНА ЗА КВАЛИФИКАЦИОННАТА ДЕЙНОСТ**

**1.**Чрез участието на учителите в квалификационните дейности да се изградят професионални профили, които да определят необходимите компетентности като съвкупност от знания, умения и отношение за кариерното развитие на педагогическите специалисти.

**2.** Самоусъвършенстване на педагогическите кадри чрез система за квалификация.

**3.** Квалифицирани преподаватели, които ефективно използват съвременни технологии и притежават умения за обмяна на добри практики в образователния процес.

**4.** Споделяне на опит след участие в обучение – „Учители обучават учители“ – делова атмосфера на откритост и гласност.

**V. АНАЛИЗ И ОЦЕНКА НА ЕФЕКТИВНОСТТА**

**1. Критерии и индикатори за качествена оценка**:

1.1. Степен на прилагане от преподавателя на наученото от квалификацията.

1.2. Приложимост на наученото в училище.

1.3. Влияние върху резултатите от обучението и възпитанието на учениците.

1.4. Влияние на резултатите от обучението върху цялостната дейност на училището.

1.5. Реакции на участниците за съдържанието и ползата от обучението.

1.6. Промени в професионалната дейност в резултат от участие в обучението.

**2. Критерии и индикатори за количествена оценка**

Брой участия в обучения:

2.1. На целия колектив.

2.2. По Екипи и комисии – краткосрочни, продължаваща квалификация, вътрешно-училищна и извънучилищна – взаимни и индивидуални.

2.3. Видове квалификационни дейности – извънучилищни /регионални, национални, международни/; по национални и европейски програми; вътрешно-училищни /от други институции/.

**VIII. КОНТРОЛ ПО ИЗПЪЛНЕНИЕ НА ПЛАНА**

Контролът по изпълнение на плана се осъществява от директора, като комисията представя отчети за изпълнението на плана пред педагогическия съвет в края на I срок и в края на учебната 2021/2022 година.

Настоящият План за квалификационна дейност на ОУ „Любен Каравелов“ – Бургас е неразделна част от Годишния план на училището и е отворен за допълнения и промени през учебната 2021/2022 година във връзка със Закона за предучилищно и училищно образование, Наредба №15 от 22 юли 2019г. за статута и професионалното развитие на учителите, директорите и другите педагогически специалисти.

**V. ДЕЙНОСТИ ЗА РЕАЛИЗИРАНЕ НА ЦЕЛИТЕ**

Отразени в таблици

**Настоящият план е приет на заседание на Педагогическия съвет с Протокол № 17 /11.09.2021 г.**